CELEX: 52020PC0477
Language: da
Date: 2020-09-03
Title: Forslag til RÅDETS AFGØRELSE om bevilling af midler, der er frigjort fra projekter under 10. Europæiske Udviklingsfond med henblik på at genopfylde fredsfaciliteten for Afrika

EUROPA-KOMMISSIONEN
            Bruxelles, den 3.9.2020
            COM(2020) 477 final
            2020/0228(NLE)
            Forslag til
            RÅDETS AFGØRELSE
            om bevilling af midler, der er frigjort fra projekter under 10. Europæiske Udviklingsfond med henblik på at genopfylde fredsfaciliteten for Afrika
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Fredsfaciliteten for Afrika ("fredsfaciliteten") blev oprettet i 2003 inden for rammerne af Cotonouaftalen og gælder, så længe Cotonouaftalen
                  1
                anvendes, og finansieres af Den Europæiske Udviklingsfond (EUF), der ligger uden for Unionens almindelige budget. Fredsfaciliteten er blevet et af de vigtigste instrumenter, når det gælder gennemførelsen af EU's og Afrikas samarbejde om fred og sikkerhed. 
            
            
               Fredsfaciliteten blev oprindeligt tildelt et beløb på 750 mio. EUR under den nuværende 11. EUF til perioden 2014-2020. I dette beløb, som var baseret på fredsfacilitetens forpligtelser under 10. EUF, blev der ikke i tilstrækkelig grad taget hensyn til den skarpe stigning i fredsfacilitetens finansielle omfang efter 2012, som fortsatte frem til 2015, hvor Kommissionen begrænsede sin støtte til fredsbevarende operationer til 80 % af FN's andel på daværende tidspunkt til aflønning af tropper og politi, der udsendes i forbindelse med afrikansk ledede fredsbevarende operationer. Indførelsen af dette loft medførte en stabilisering, men ikke et fald i udbetalingerne fra fredsfaciliteten, da de besparelser, der opstod som følge af indførelsen af lofter på bidrag fra fredsfaciliteten til aflønning, blev opvejet af en stigning i det samlede antal fredsbevarende operationer, der blev finansieret. Stigningen i efterspørgslen skyldes især den fortsatte støtte til igangværende operationer (Den Afrikanske Unions mission i Somalia — AMISOM) og iværksættelsen af nye fredsbevarende operationer (Det Økonomiske Fællesskab af Vestafrikanske Staters mission i Guinea-Bissau — ECOMIB, Multinational fælles taskforce til bekæmpelse af Boko Haram — MNJTF og G5 Sahels fælles styrke).
            
            
               Fredsfaciliteten har derfor indtil videre fået tilført midler fire gange til et beløb af i alt 1 635 mio. EUR: to gange med et beløb på 150 mio. EUR (besluttet henholdsvis den 24. september 2015
                  2
                og den 2. august 2016
                  3
               ) til handlingsprogrammet 2014-2016, en tredje gang med et beløb på 535 mio. EUR (også besluttet den 2. august 2016
                  4
               ) til finansiering af handlingsprogrammet 2017-2018 og en fjerde gang med et beløb på 800 mio. EUR (besluttet den 11. april 2019
                  5
               ) til finansiering af handlingsprogrammet 2019-2020. Disse midler gør det muligt at gennemføre aktiviteterne under fredsfaciliteten frem til udgangen af 2020.
            
            
               I overensstemmelse med Kommissionens forslag til den flerårige finansielle ramme 2021-2027
                  6
                og forslaget fra den højtstående repræsentant om en europæisk fredsfacilitet
                  7
                forventes de aktiviteter, der i øjeblikket finansieres over fredsfaciliteten, at blive overtaget af instrumentet for naboskab, udviklingssamarbejde og internationalt samarbejde (NDICI) og den europæiske fredsfacilitet fra den 1. januar 2021. For at sikre en fortsat og pålidelig EU-støtte til afrikansk ledede freds- og sikkerhedsaktiviteter bør der skabes en smidig overgang mellem fredsfaciliteten og de to nye instrumenter fra januar til juni 2021 eller indtil Cotonouaftalens udløb, afhængigt af hvad der kommer først.
            
            
               Formålet med dette udkast til forslag til Rådets afgørelse er at indhente Rådets tilladelse til at anvende frigjorte midler fra 10. EUF til at genopfylde fredsfaciliteten med et yderligere beløb på op til 129 mio. EUR. Midlerne vil blive anvendt efter fordelingsnøglen for medlemsstaternes bidrag til 10. EUF
                  8
               .
            
            
               •Sammenhæng med de gældende regler på samme område
            
            
               
                  I EU's globale strategi
                     9
                   defineres fred og sikkerhed som en af EU's vitale interesser, og det fremgår endvidere, at sikkerhed i Europa er stærkt knyttet til fred i nabolande og naboregioner. I den nye europæiske konsensus om udvikling
                     10
                  , der blev vedtaget i 2017, fastslås det, at "fred" er et af de fem centrale temaer, og at EU's tilsagn skal bygge på en regelbaseret verdensorden, hvor multilateralisme er et nøgleprincip.
               
               
                  Fredsfaciliteten er et af hovedinstrumenterne til gennemførelse af samarbejdet mellem EU og Afrika om fred og sikkerhed ifølge den fælles Afrika-EU-strategi, der blev vedtaget i Lissabon i 2007. På det 4. Afrika-EU-topmøde i 2014 blev det bekræftet, at fred og sikkerhed er et af de fem prioriterede områder i forbindelse med gennemførelsen af den fælles strategi. På det 5. Afrika-EU-topmøde i november 2017 blev lederne enige om fire fælles strategiske prioriteter for perioden forud for næste topmøde, hvoraf den ene handler om at fremme modstandsdygtigheden, freden, sikkerheden og regeringsførelsen. Samarbejdet om fred og sikkerhed er derfor fortsat centralt for EU's og Afrikas partnerskab, idet der tages udgangspunkt i den nye europæiske konsensus om udvikling, i sammenhængen mellem sikkerhed og udvikling og i EU's globale strategi, hvor behovet for en samlet tilgang til konflikter understreges. Det er i denne kontekst, at Europa-Kommissionen og Den Afrikanske Unions Kommission den 23. maj 2018 undertegnede et aftalememorandum om fred, sikkerhed og regeringsførelse, som udgør rammen for et øget samarbejde mellem AU og EU med henblik at tackle udfordringer for freden og sikkerheden. Dette fokus på et fortsat stærkt samarbejde med afrikanske partnere om fred og sikkerhed blev for nylig forankret i Kommissionen og EU-Udenrigstjenestens fælles meddelelse fra marts 2020 "Frem mod en omfattende strategi for samarbejdet med Afrika"
                     11
                  .
               
               
                  Ved at give mulighed for, at fredsfacilitetens aktiviteter videreføres indtil midten af 2021 eller indtil udløbet af Cotonouaftalen, afhængigt af hvad der kommer først, vil forslaget bidrage til at tjene FN's verdensmål for bæredygtig udvikling, navnlig verdensmål 16, der har til formål at "støtte fredelige og inkluderende samfund, give alle adgang til retsikkerhed og opbygge effektive, ansvarlige og inddragende institutioner på alle niveauer".
               
               
                  Fredsfaciliteten finansieres normalt ved hjælp af de interne AVS-bevillinger og regionale bevillinger under EUF. De aktiviteter, der finansieres ved hjælp af de ekstra midler, der bevilges til fredsfaciliteten fra resultatreserven (réserve non-mobilisable), vil fortsat være i overensstemmelse med de generelle mål og de mål, der er specifikke for fredsfaciliteten i den interne AVS-strategi
                     12
                  .
               
               
                  De ekstra midler vil blive anvendt i overensstemmelse med de regler og procedurer, der gælder for 11. EUF. Programmeringen af disse midler vil blive fastlagt ved en ændring af fredsfacilitetens handlingsprogram 2019-2020, som tilføjer gennemførelsen af aktiviteter fra januar 2021 eller indtil Cotonouaftalens udløb, afhængigt af hvad der kommer først. Denne ændring af fredsfacilitetens handlingsprogram for 2019-2020 kræver Corepers godkendelse, før den kan vedtages af Kommissionen, jf. artikel 15, litra b), i forordningen om gennemførelse af 11. EUF
                     13
                  .
               
            
            
               •Sammenhæng med Unionens politik på andre områder
            
            
               
                  Ikke relevant
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  Artikel 1, stk. 4, i den interne aftale under 11. EUF
                     14
                  .
               
            
         
         
            
               
                  Ifølge artikel 1, stk. 4, i den interne aftale under 11. EUF skal Rådet vedtage sin afgørelse enstemmigt. 
               
            
            
               •Nærhedsprincippet (for områder, der ikke er omfattet af enekompetence) 
            
            
               
                  Ikke relevant 
               
               
                   
                     EUF er oprettet i medfør af en intern aftale mellem repræsentanterne for medlemsstaterne, og den gør det muligt at anvende frigjorte midler, hvis Rådet er enigt heri
                     15
                  . 
               
            
            
               •Proportionalitetsprincippet
            
            
               
                  Forslaget og navnlig de foreslåede beløb bygger på en omfattende analyse foretaget af Kommissionens tjenestegrene og EU-Udenrigstjenesten. Forslaget bygger også på formodningen om, at andre partnere vil bidrage til finansieringen. EU-medlemsstaterne har desuden mulighed for at kanalisere frivillige bidrag via fredsfaciliteten.
               
            
            
               I juli 2016 vedtog AU en afgørelse om at indføre en afgift på 0,2 % på bestemte former for import for at finansiere Den Afrikanske Union. Formålet med afgørelsen er at tilvejebringe pålidelig og forudsigelig finansiering til fred og sikkerhed på kontinentet gennem Den Afrikanske Unions fredsfond. Gennemførelsen af den fornødne lovgivning og praktiske foranstaltninger går fremad, om end i forskelligt tempo i forskellige AU-medlemsstater. De finansielle midler, der er til rådighed under AU's fredsfond, stiger stødt og roligt og er nu på over 160 mio. EUR.
            
            
               •Valg af retsakt
            
            
               EUF er den eneste finansieringskilde for fredsfaciliteten på EU-plan. På grund af juridiske begrænsninger kan gældende EU-instrumenter, der finansieres over EU's almindelige budget, ikke anvendes til operationer, der indebærer militære eller forsvarsrelaterede handlinger, eller til at støtte militære støttemodtagere, medmindre der er tale om kapacitetsopbygning til støtte for udvikling og sikkerhed.
            
            
               Ifølge artikel 1, stk. 4, i den interne aftale mellem repræsentanterne for Den Europæiske Unions medlemsstaters regeringer, forsamlet i Rådet, om finansiering af Den Europæiske Unions bistand i henhold til den flerårige finansielle ramme for perioden 2014-2020 i overensstemmelse med AVS-EU-partnerskabsaftalen samt om tildeling af finansiel bistand til de oversøiske lande og territorier, på hvilke fjerde del i traktaten om Den Europæiske Unions funktionsmåde finder anvendelse
                  16
               , træffer Rådet afgørelse på forslag af Kommissionen. 
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  Ikke relevant
               
            
            
               •Høringer af interesserede parter
            
            
               
                  Ikke relevant
               
            
            
               •Indhentning og brug af ekspertbistand
            
            
               
                  Ikke relevant
               
            
            
               •Konsekvensanalyse
            
            
               
                  Ikke relevant 
               
            
            
               •Målrettet regulering og forenkling
            
         
         
            
               
                  Ikke relevant
               
            
            
               •Grundlæggende rettigheder
            
            
               Styrkelsen af menneskerettigheder i forbindelse med konfliktforebyggelse, krisestyring og postkonfliktprocesser er et af de centrale samarbejdsområder under det prioriterede område "fred og sikkerhed" i den fælles Afrika-EU-strategi. I AU's og EU's aftalememorandum om fred, sikkerhed og regeringsførelse, der blev undertegnet i maj 2018, understreges menneskerettighedernes centrale rolle i bestræbelserne på at opnå fred og sikkerhed på det afrikanske kontinent, bl.a. bekæmpelsen af konfliktrelateret kønsbaseret vold.
            
            
               Der sættes som led i fredsfacilitetens handlingsprogram 2019-2020
                  17
                særlig fokus på den køns- og menneskerettighedsrelaterede dimension i alle relevante foranstaltninger. Handlingsprogrammet omfatter finansiering til at støtte AU og andre relevante aktører med henblik på at indføre en kontinental ramme, der sikrer overholdelse af menneskerettigheder og den humanitære folkeret, og som gælder alle afrikansk ledede fredsbevarende operationer. 
            
            
               4.VIRKNINGER FOR BUDGETTET
            
            
               
                  Ikke relevant
               
               
                  EUF'en er ikke en del af EU-budgettet.
               
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               
                  Overvågnings-, evaluerings- og rapporteringsordningerne er dem, der gælder for 11. EUF og dem, der er planlagt i fredsfacilitetens handlingsprogram 2019-2020.
               
            
            
               •Forklarende dokumenter (for direktiver)
            
            
               
                  Ikke relevant
               
            
            
               •Nærmere redegørelse for de enkelte bestemmelser i forslaget
            
            
               
                  I forslagets artikel 1, stk. 1, fastsættes, at der vil blive bevilget frigjorte midler på op til højst 129 mio. EUR fra projekter under 10. EUF til genopfyldningen af fredsfaciliteten for at tage hånd om de anslåede finansielle behov i en periode, der dækker de første seks måneder af 2021. 
               
               
                  Ifølge artikel 1, stk. 2, finder reglerne for 11. EUF anvendelse (forordningerne om gennemførelse og finansiering
                     18
                  ).
               
               
                  I artikel 2 fastsættes datoen for afgørelsens ikrafttræden.
               
            
            
               2020/0228 (NLE)
            
            
               Forslag til
            
            
               RÅDETS AFGØRELSE
            
            
               om bevilling af midler, der er frigjort fra projekter under 10. Europæiske Udviklingsfond med henblik på at genopfylde fredsfaciliteten for Afrika
            
         
         
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til den interne aftale mellem repræsentanterne for Den Europæiske Unions medlemsstaters regeringer, forsamlet i Rådet, om finansiering af Den Europæiske Unions bistand i henhold til den flerårige finansielle ramme for perioden 2014-2020 i overensstemmelse med AVS-EU-partnerskabsaftalen samt om finansiel bistand til de oversøiske lande og territorier, på hvilke fjerde del af traktaten om Den Europæiske Unions funktionsmåde finder anvendelse
                  19
               , særlig artikel 1, stk. 4,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den Europæiske Unions engagement til fordel for fred og sikkerhed på det afrikanske kontinent som led i den afrikanske fredsfacilitet bør opretholdes indtil udgangen af juni 2021 eller indtil partnerskabsaftalen mellem medlemmerne af gruppen af stater i Afrika, Vestindien og Stillehavet ("AVS") på den ene side og Den Europæiske Union og dens medlemsstater på den anden side ("AVS-EU-partnerskabsaftalen")
                  20
                ikke længere anvendes, afhængigt af hvad der kommer først.
            
            
               (2)Fredsfacilitetens finansielle behov skønnes at være op til 129 000 000 EUR i perioden fra januar til juni 2021.
            
            
               (3)Der bør anvendes frigjorte midler fra projekter under 10. EUF til at sikre finansieringen af fredsfaciliteten frem til udgangen af juni 2021 eller indtil AVS-EU-partnerskabsaftalen ikke længere anvendes, afhængigt af hvad der kommer først.
            
            
               (4)Disse supplerende midler bør finansiere støtte til afrikansk ledede fredsbevarende operationer.
            
            
               (5)Midlerne bør anvendes i overensstemmelse med fredsfacilitetens relevante flerårige handlingsprogram og de regler og procedurer, der gælder 11. EUF, jf. Rådets forordning (EU) 2015/322 af 2. marts 2015 om gennemførelse af 11 Europæiske Udviklingsfond
                  21
                og Rådets forordning (EU) 2018/1877 af 26. november 2018 om finansforordningen for 11. Europæiske Udviklingsfond
                  22
                —
            
            
               VEDTAGET DENNE AFGØRELSE: 
            
            
               Artikel 1
            
            
               Der bevilges op til højst 129 000 000 EUR af de midler, der er frigjort fra projekter under 10. Europæiske Udviklingsfond (EUF), med henblik på genopfyldning af fredsfaciliteten fra den 1. januar til den 30. juni 2021, eller indtil Cotonouaftalen ikke længere anvendes, afhængigt af hvad der kommer først. 
            
            
               Midlerne forvaltes i overensstemmelse med de regler og procedurer, der gælder for 11. EUF.
            
            
               Artikel 2
            
            
               Denne afgørelse træder i kraft dagen efter vedtagelsen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Partnerskabsaftale mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000.
               
               
                  
                     (2)
                  
                        Kommissionens afgørelse C(2015) 8627 af 7. december 2015.
               
               
                  
                     (3)
                  
                        Kommissionens afgørelse C(2016) 7258 af 17. november 2016.
               
               
                  
                     (4)
                  
                        Kommissionens afgørelse C(2017) 2579 af 27. april 2017 som ændret ved Kommissionens afgørelse C(2018) 1258 af 23. februar 2018.
               
               
                  
                     (5)
                  
                        Kommissionens afgørelse C(2019) 4070 af 6. juni 2019.
               
               
                  
                     (6)
                  
                        Kommissionens forslag til den flerårige finansielle ramme 2021-2027, maj 2018.
               
               
                  
                     (7)
                  
                        HR(2018)94 af 13. juni 2018.
               
               
                  
                     (8)
                  
                        Dette danner ikke præcedens for en fremtidig anvendelse af frigjorte midler fra tidligere EUF'er, hvilket fortsat er en afgørelse, som medlemsstaterne skal træffe fra sag til sag i overensstemmelse med artikel 55 i Rådets forordning (EU) 2018/1877 af 26. november 2018 om finansforordningen for 11. Europæiske Udviklingsfond.
               
               
                  
                     (9)
                  
                        Fælles vision, fælles handling: et stærkere Europa. En global strategi for Den Europæiske Unions udenrigs- og sikkerhedspolitik, juni 2016.
               
               
                  
                     (10)
                  
                        Fælles erklæring fra Rådet og repræsentanterne for medlemsstaternes regeringer, forsamlet i Rådet, Europa-Parlamentet og Europa-Kommissionen (2017/C 210/01). Den nye europæiske konsensus om udvikling – "Vores verden, vores værdighed, vores fremtid" af 7. juni 2017.
               
               
                  
                     (11)
                  
                        Europa-Kommissionen og Unionens højtstående repræsentant for udenrigsanliggender og sikkerhedspolitik, fælles meddelelse til Europa-Parlamentet og Rådet:: "Frem mod en omfattende strategi for samarbejdet med Afrika" (JOIN(2020) 4 af 9. marts 2020).
               
               
                  
                     (12)
                  
                        Kommissionens afgørelse C(2015) 7766 af 13.11.2015 om vedtagelsen af 2014-2020-strategipapiret og det vejledende program for det AVS-interne samarbejde mellem EU og AVS-landene.
               
               
                  
                     (13)
                  
                        Rådets forordning (EU) 2015/322 af 2. marts 2015.
               
               
                  
                     (14)
                  
                        Intern aftale mellem repræsentanterne for Den Europæiske Unions medlemsstaters regeringer, forsamlet i Rådet, om finansiering af Den Europæiske Unions bistand i henhold til den flerårige finansielle ramme for perioden 2014-2020 i overensstemmelse med AVS-EU-partnerskabsaftalen samt om tildeling af finansiel bistand til de oversøiske lande og territorier, på hvilke fjerde del i traktaten om Den Europæiske Unions funktionsmåde finder anvendelse (EUT L 210 af 6.8.2013, s. 1).
               
               
                  
                     (15)
                  
                        Artikel 1, stk. 4, i den interne aftale om 11. EUF og artikel 55 i Rådets forordning (EU) 2018/1877 af 26. november 2018 om finansforordningen for 11. Europæiske Udviklingsfond.
               
               
                  
                     (16)
                  
                        EUT L 210 af 6.8.2013, s. 1.
               
               
                  
                     (17)
                  
                        Kommissionens afgørelse C(2019) 4070 af 6. juni 2019.
               
               
                  
                     (18)
                  
                        Rådets forordning (EU) 2015/322 af 2. marts 2015 om gennemførelse af 11. Europæiske Udviklingsfond og Rådets forordning (EU) 2018/1877 af 26. november 2018 om finansforordningen for 11. Europæiske Udviklingsfond.
               
               
                  
                     (19)
                  
                        EUT L 210 af 6.8.2013, s. 1.
               
               
                  
                     (20)
                  
                        Aftale (EFT L 317 af 15.12.2000, s. 3) som ændret ved aftale undertegnet i Luxembourg den 25. juni 2005 (EUT L 209 af 11.8.2005, s. 27) og ved aftale undertegnet i Ouagadougou den 22. juni 2010 (EUT L 287 af 4.11.2010, s. 3).
               
               
                  
                     (21)
                  
                        EUT L 58 af 3.3.2015, s. 1.
               
               
                  
                     (22)
                  
                        EUT L 307 af 3.12.2018, s. 1.